**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/2651- 2/2020.

**E L Ő Z E T E S H A T Á S V I Z S G Á L A T**

**az épített és természeti környezet védelméről szóló 25/2012. (XI. 16.) önkormányzati rendelet módosításáról szóló**

**../2020. (… ..) önkormányzati rendelet-tervezetéhez**

A csatolt jogszabály tervezet előkészítőjeként a jogalkotásról szóló 2010. évi CXXX. törvény 17. §-ában írt kötelezettségemnek eleget téve az alábbiakban terjesztem be *a csatolt rendelet-tervezet bevezetésével járó várható hatások következményeiről alkotott véleményemet és ajánlom a* jogalkotók *figyelmébe.*

**A jogszabály végrehajtásában az érintettekre gyakorolt (vélelmezett) hatások:**

***Társadalmi:*** minden önkormányzati rendeletnek a tényleges viszonyokat kell tükröznie, amelynek alkalmasnak kell lennie a központi hatályos vonatkozó jogszabályban foglalt előírások teljesítésére. A tárgyi önkormányzati rendeletbe foglalt módosítás, amely egyben az adott rendelkezés hatályon kívül helyezése, nagy mértékben fog hatást kifejteni a település lakosságára, viszont a számukra garantált jogbiztonság elvének tiszteletben tartása uniós elvárás és erkölcsi minimum, ezért van jelentősége a közérdeken nyugvó tájékoztatásnak.A település lakossága körében jelentős változást hoz e rendeletbe foglaltak végrehajtása, amely az alaprendelet egy szakaszának hatályon kívül helyezésével megszünteti az avar és kerti hulladék égetését, lekövetve a környezet védelmének szabályairól szóló törvényben foglaltakat, melyet részeletesen taglal a tárgyi rendelethez csatolt indokolás, ezért annak megismétlése felesleges.

***Gazdasági:*** az önkormányzat gazdálkodására nincs hatással.

***Költségvetési:*** az önkormányzat és a hivatal éves költségvetésére nem gyakorol hatást.

***Környezeti:*** Nagy hatással jár, úgy az ember által igénybe vett természeti és épített környezetére egyaránt, hiszen azok a káros anyagok, amelyek az avar és a kerti hulladék égetése során keletkeznek, ill. felszabadulnak, komoly környezeti károkat okoznak a természet minden egyedében, főleg a levegőtisztaság terén, melyet külön törvény szabályoz hazánkban. Mulasztásban megnyilvánuló jogsértés miatt az EU által indított kötelezettségszegési eljárás során hozott elvárásoknak eleget-téve, jövő évtől tilalmazott az egész ország területén az avar és a kerti hulladék égetése. Ennek a tilalomnak a ellentételezésére szolgál a közszolgáltató által havi egy alkalommal térítésmentesen házhoz menő biológiailag lebomló növénymaradványok szállításának, ártalmatlanításának biztosítása, ami az eddigi égetéssel szemben környezetkímélő megoldás. Ennél is egyszerűbb az avar és a kerti hulladék komposztálása és annak jövőbeni újra-hasznosítása, amely a kertben fillérekből megoldható.

***Egészségi:*** Jelentős befolyása van az avar- és a kerti hulladék égetés okozta légzőszervi panaszok esetében, annak kezelésében, hiszen a levegő minőségének javulásával arányosan nőhet az érintett gyógyultak száma, ill. be sem kell az egészségügyi ellátórendszerbe kerülni, ami nem csak az egyén számára kedvező, hanem társadalmi kihatása is kimutatható. Ezzel megtakarítás érhető el a központi költségvetésben az e célra nyújtott támogatások összegében. Össztársadalmi érdek a betegség megelőzése, ezzel az adott munkavállaló táppénz helyetti munkavégzése és ez által a munkabérre rakódó levonások központi költségvetésben való megjelenése már pozitív körforgást eredményez.

***Adminisztratív:*** nincs kihatással.

***A jogszabály megalkotásának szükségessége:*** az Alaptörvény 32. cikke (1) bekezdés a) pontjabiztosítja az önkormányzatok számára a *jogalkotási hatásköre* érvényesítését, konkrétan *önkormányzati rendelet alkotását.* Tárgyban a környezet védelmének általános szabályairól szóló 1995. évi LIII. törvény (a továbbiakban: Kvt.) felhatalmazása szerint nyílik lehetőség jogalkotásra. A Képviselő-testület *feladatkörét* a jogalkotásról szóló törvény 5. § (8) bekezdése szabályozza, miszerint *a helyi jogalkotásra kötelezett számára az adott felhatalmazás teljesítése kötelező,* melyet a veszélyhelyzet felülír a Katv. 46. § (4) bekezdése szerinti felhatalmazással.A tárgyi jogszabály a Kvt. 48. § (4) bekezdés b) pontjának hatályon kívül helyezését kimondó 2020. évi LI. törvény 7. § (2) bekezdésében foglaltaknak való megfelelést szolgálja. Nem elhanyagolható szempont a jogbiztonság elvének garantálása, melynek, az 1195/2016. (IV. 13.) Kormányhatározatban és az Alaptörvény 32. cikk (3) bekezdésében írtak betartásával „az önkormányzati rendelet nem lehet ellentétes más jogszabállyal” teszünk eleget. A szakmai ajánlásoknak való megfelelés elkerülhetetlenné teszi a tárgyi jogalkotás végrehajtását, mivel ellenkező esetben a Kormánymegbízott számára, az illetékes bíróság általi eljárás keretében módja van további intézkedések megtételére, amely önkormányzatunk számára szankciók kiszabását vonhatja maga után.

***A jogalkotás elmaradásának várható következményei:*** *mulasztásban megnyilvánuló jogsértés megvalósítása,* tekintettel arra, hogy az Alaptörvény, a jogalkotásról szóló törvény, a tárgyra irányadó Kormányhatározat, a Kvt. rendelkezése a vonatkozó előterjesztésében írtak szerint a tárgyi feladat végrehajtására kötelezi a jogalkotót, melynek elmaradása esetén (a károk elkerülése érdekében) a Csongrád-Csanád Megyei Kormányhivatal által az kikényszeríthető, ill. az önkormányzat képviselő-testülete helyett általa megalkotható jogszabály szerint köteles a további feladata ellátására a jogalkotó és a végrehajtó szerve, mert ennek hiányában jogbizonytalanság keletkezne, valamint felügyeleti bírság kiszabására kerülhetne sor.

***A jogszabály alkalmazásához szükséges személyi, szervezeti, tárgyi és pénzügyi feltételek:***  az önkormányzati rendeletben foglaltak végrehajtása során nem kell sem személyi, szervezeti, tárgyi, sem pénzügyi többlet feltételt biztosítani.

C s a n y t e l e k, 2020. november 09.

Tisztelettel:

………………………………

Kató Pálné jegyző