# *Csanytelek Község Önkormányzata Jegyzőjétől*





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email:* [jegyzo@csanytelek.hu](mailto:jegyzo@csanytelek.hu)

CS/2868-1/2020.

**E l ő t e r j e s z t é s**

**Csanytelek Község Önkormányzata**

**Polgármestere 2020. novemberében hozott döntéséhez**

**Tárgy:** *Települési Esélyegyenlőségi Program felülvizsgálata*

**Tisztelt Polgármester úr!**

Tájékoztatom Önt arról, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kattv.) felhatalmazása alapján a Kormány 478/2020. (XI. 3.) Korm. rendelet 1. §-ában *veszélyhelyzetet hirdetett ki 2020. november 4. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A Kattv. 46. § (4) bekezdése rendelkezése értelmében **a veszélyhelyzet ideje alatt a települési önkormányzat képviselő-testülete feladat- és hatáskörét a polgármester gyakorolja.** Ez azt eredményezi, hogy a Képviselő-testület nem ülésezik, nem hoz döntést, míg Bizottságai elektronikus úton mondanak véleményt az adott előterjesztésről, ezzel segítve elő a polgármester úr döntését. Ennek megfelelve kerül sor a tárgyban döntéshozatalra.

Tájékoztatom Önt arról, hogy a hátrányos helyzetű társadalmi csoportok életkörülményeinek javítását szolgáló, 5 évre szóló **Helyi Esélyegyenlőségi Program** készítését az egyenlő bánásmódról és az esélyegyenlőség előmozdításáról szóló 2003. évi CXXV törvény (a továbbiakban: Ebktv.) 31. §-a írja elő a települési önkormányzatok számára.

Visszautalok arra, hogy a Képviselő-testület **65/2018. (VI. 29.) Ökt határozatával** *fogadta el az 5 éves időtartamra szóló, jelenleg hatályos, az esélyegyenlőség megteremtésének feltételeit,* érvényesülését biztosító Települési Esélyegyenlőségi Programot, amelyet az Ebktv. 31. § (4) bekezdése értelmében 2 évente át kell tekinteni és szükség esetén felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

A felülvizsgált Települési Esélyegyenlőségi Program tartalmazza az *Intézkedési Tervek* áttekintését és azok megvalósulását, szöveges indokolás formájában. **A módosítások Clarendon Condensed betűtípussal olvashatóak.** Ahol az intézkedés még nem valósult meg, ott új, módosított határidők szerepelnek.

Kiemelt fontossággal bírnak a *Csanyteleki Roma Nemzetiségi Önkormányzat Képviselő-testülete köz-meghallgatás* keretében megtartott ülésén megfogalmazott gondolatok, miszerint a településen nincs rasszista megnyilvánulás, a gyermekek óvodai nevelése és iskolai oktatása szegráció-mentesen folyik, a roma közösség beilleszkedett a település társadalmi közösségébe, így egy-két kirívó eset kivételével, békés egymás mellett élésben zajlanak a mindennapok. A Képviselő-testület határozatba foglalta a HEP elfogadására vonatkozó támogató véleményét.

Az Érdekegyeztető Fórum online módon véleményezte a HEP felülvizsgálatára irányuló dokumentumában foglaltakat, melyet elfogadásra javasolt.

**Tisztelt Polgármester úr!**

Indítványozom az előterjesztésben foglaltak, a tárgyban a Pénzügyi Ellenőrző, Foglalkoztatáspolitikai és Településfejlesztési Bizottság Tagjai online módon tett javaslata és a határozat változtatás nélküli elfogadását.

C s a n y t e l e k, 2020. november 16.

Tisztelettel:

……………………………..

Kató Pálné jegyző

**……./2020. (XI. ...) Ökt határozat**

**Tárgy:** *Települési Esélyegyenlőségi Program felülvizsgálata*

**H a t á r o z a t**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény felhatalmazása alapján a Kormány 478/2020. (XI. 3.) Korm. rendelet 1. §-ában *veszélyhelyzetet hirdetett ki 2020. november 4. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A Kattv. 46. § (4) bekezdése rendelkezése értelmében a veszélyhelyzet ideje alatt a települési önkormányzat képviselő-testülete feladat- és hatáskörét a polgármester gyakorolja. Ennek megfelelve kerül sor a tárgyban döntéshozatalra.

1. **Csanytelek Község Önkormányzata Polgármestereként a Csanytelek Község Önkormányzata Képviselő-testülete által 65/2018. (VI. 29.) Ökt határozatával** elfogadott **Települési Esélyegyenlőségi Programja 1. felülvizsgálata** dokumentumát áttekintettem és azt a tárgyi előterjesztés szerint beépített módosításokkal egységes szerkezetben - a Pénzügyi Ellenőrző, Foglalkoztatáspolitikai és Településfejlesztési Bizottság Tagjai által tárgyra vonatkozó online módon tett javaslatában, a Csanyteleki Roma Nemzetiségi Önkormányzat Képviselő-testülete által tárgyra irányadó határozatában foglaltakra és a HEP Érdekegyeztető Fóruma egyetértésére támaszkodva, továbbá a Csongrád-Csanád Megyei Kormányhivatal Esélyegyenlőségi referense mentorálását figyelembe-véve - változtatás nélkül **jóváhagyom.**

2.) Csanytelek Község Önkormányzata Polgármestereként **elismerésemet fejezem ki** a Csanyteleki Polgármesteri Hivatal Szociális Iroda Vezetője, **Patai Gémes Tímea köztisztviselő számára** a **Települési Esélyegyenlőségi Program** készítésében, folyamatos felülvizsgálatában vállalt feladatellátásáért.

1. Felkérem Kató Pálné jegyzőt az 1.) pontban felülvizsgált Települési Esélyegyenlőségi Programban foglaltak érvényesülésének figyelemmel kísérésére és a szükség szerinti módosítása kezdeményezésére.

Végrehajtás határideje: folyamatos

Végrehajtásért felelős: Erhard Gyula polgármester és Kató Pálné jegyző

Beszámolás határideje: szükség szerint, legkésőbb 2022. novemberi testületi ülés időpontja

**Határozatról értesítést kapnak**:

- Csanytelek Község Önkormányzata Képviselő-testülete Tagjai (Helyben)

- Erhard Gyula Polgármester

- Kató Pálné Jegyző és általa

- Patainé Gémes Tímea Szociális Iroda Vezetője

- Irattár